หุ้นเช้า19ก.ย.ปิดพุ่ง11จุด
หุ้นไทยภาคเช้า19ก.ย.ปิดที่ 1,283.90 จุด เพิ่มขึ้น 11.04 จุด มูลค่าการซื้อขาย 17,257 ล้านบาท
19 ก.ย. 2555

หุ้นไทยภาคเช้า19ก.ย.ปิดที่ 1,283.90 จุด เพิ่มขึ้น 11.04 จุด มูลค่าการซื้อขาย 17,257 ล้านบาท 




ดัชนีหุ้นไทยวันที่ 19 ก.ย.ปิดช่วงเช้าที่ 1,283.90 จุด เพิ่มขึ้น 11.04 จุด หรือ 0.87% มูลค่าการซื้อขาย 17,257 ล้านบาท 
บล.ดีบีเอสวิคเคอร์ส ระบุว่า การแกว่งตัวของดัชนียังอยู่ในแนวโน้มแกว่งตัว เพราะความกังวลว่าวิกฤตยูโรโซนจะลุกลาม หลังจากธนาคารสเปนมีหนี้สินกับธนาคารกลางยุโรป (ECB) สูงสุดเป็นประวัติการณ์ในเดือนส.ค.55 และมีแนวโน้มว่าจะเพิ่มขึ้นไปอีก โดยภายในเดือนก.ย.นี้จะมีรายงานการตรวจสอบฐานะการเงินของธนาคารสเปนว่าจะต้องขอรับความช่วยเหลือเป็นจำนวนเงินเท่าใด ซึ่งคาดการณ์กันว่ารายงานฉบับนี้อาจทำให้รัฐบาลสเปนต้องขอรับความช่วยเหลือจากกองทุนระหว่างประเทศอย่างเต็มรูปแบบ อย่างไรก็ตาม ประเด็นนี้ไม่ใช่เรื่องใหม่ และทาง ECB ได้เตรียมการรองรับไว้บ้างแล้ว เช่น การประกาศเข้าซื้อพันธบัตรในตลาดรองอย่างไม่จำกัดจำนวน 
ขณะที่ทางสหรัฐ แม้ว่าจะกังวลกับเรื่องมาตรการทางการคลังจะหมดอายุในปี 2556 (Fiscal cliff) แต่ในช่วงสั้นยังได้รับผลดีจากการขยายงบดุลของเฟด และเชื่อว่าทางการสหรัฐจะดูแลไม่ให้ค่าเงินเหรียญสหรัฐแข็งค่าเกินไป เพราะไม่เป็นผลดีต่อภาคส่งออกและการขยายตัวทางเศรษฐกิจ แม้ว่าเงินสกุลยูโรต้องอ่อนค่าตามปัจจัยพื้นฐานก็ตาม 
สำหรับในประเทศ ยังไปได้ดี โดยเฉพาะกลุ่มที่เกี่ยวกับการลงทุน การอุปโภคบริโภค และการท่องเที่ยว สำหรับปัจจัยที่จับตา คือ ปัญหาการเมืองภายนอกและการเมืองในประเทศ รวมถึงปัญหาน้ำท่วม 
ประเมินดัชนีว่าหากดัชนีอ่อนตัวไม่มากก็มีสิทธิขึ้นไปทดสอบ 1,280 หรือ 1,300 จุด กลยุทธ์การลงทุนหลัก คือ ซื้อ-ถือ พร้อมเข้าซื้อเมื่ออ่อนตัวหากดัชนีไม่หลุดแนวรับที่1260 จุด 
หลักทรัพย์ที่มีมูลค่าการซื้อขายสูงสุด 5 อันดับ ได้แก่
KTB         มูลค่าการซื้อขาย 1,238 บาท ปิด 18.20 บาท เพิ่มขึ้น 0.90 บาท (+5.20%)  
AAV          มูลค่าการซื้อขาย  903 บาท ปิด 4.00 บาท เพิ่มขึ้น 0.16 บาท (+4.17%)
BBL         มูลค่าการซื้อขาย  710 บาท ปิด 193 บาท ราคาไม่เปลี่ยนแปลง 
PTT          มูลค่าการซื้อขาย  696 บาท ปิด 339.00 บาท เพิ่มขึ้น 1.00 บาท (+0.30%) 
SCC         มูลค่าการซื้อขาย  614 บาท ปิด 358.00 บาท เพิ่มขึ้น 7.00 บาท (+1.99%)